CELEX: 32021D0088
Language: hu
Date: 2021-01-26 00:00:00
Title: A Bizottság (EU) 2021/88 végrehajtási határozata (2021. január 26.) az (EU) 2019/570 végrehajtási határozatnak a vegyi, a biológiai, a radiológiai és a nukleáris incidensek területén igénybe vehető rescEU-képességek tekintetében történő módosításáról (az értesítés a C(2021) 313. számú dokumentummal történt) (EGT-vonatkozású szöveg)

2021.1.28.   
               
               
                  HU
               
               
                  Az Európai Unió Hivatalos Lapja
               
               
                  L 30/6
               
            
         A BIZOTTSÁG (EU) 2021/88 VÉGREHAJTÁSI HATÁROZATA
         (2021. január 26.)
         az (EU) 2019/570 végrehajtási határozatnak a vegyi, a biológiai, a radiológiai és a nukleáris incidensek területén igénybe vehető rescEU-képességek tekintetében történő módosításáról
         
            
               (az értesítés a C(2021) 313. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az uniós polgári védelmi mechanizmusról szóló, 2013. december 17-i 1313/2013/EU európai parlamenti és tanácsi határozatra (1) és különösen annak 32. cikke (1) bekezdésének g) pontjára,
         mivel:
         
                     (1)
                  
                  
                     Az 1313/2013/EU határozat meghatározza az uniós szintű kapacitástartalékként működő rescEU jogi keretét, és annak céljaként az olyan kezelhetetlen helyzetekben való segítségnyújtást határozza meg, amelyekben a tagállami szinten meglévő és a tagállamok által az európai polgári védelmi eszköztár céljára rendelkezésre bocsátott képességek összessége nem elegendő a természeti és az ember okozta katasztrófákra való hatékony reagálás biztosításához.
                  
               
                     (2)
                  
                  
                     Az (EU) 2019/570 bizottsági végrehajtási határozat (2) meghatározza a rescEU kezdeti összetételét a képességek és a minőségi követelmények tekintetében. A rescEU kapacitástartaléka jelenleg légi erdőtűzoltó képességekből, egészségügyi célú légi evakuálási képességekből, a sürgősségi segélyszolgálati csoportokkal összefüggő képességekből, valamint az orvostechnikai felszerelés és/vagy az egyéni védőeszközök készleteinek felhalmozásával összefüggő képességekből áll.
                  
               
                     (3)
                  
                  
                     Az 1313/2013/EU határozat 12. cikkének (2) bekezdésével összhangban a rescEU-képességeket az azonosított és újonnan felmerülő kockázatok, az általános képességek és a képességhiányok uniós szintű figyelembevételével kell meghatározni. Ugyanez a cikk meghatározza azt a három területet, amelyre a rescEU-nak elsősorban összpontosítania kell: légi erdőtűzoltás, sürgősségi orvosi ellátás, valamint vegyi, biológiai, radiológiai és nukleáris incidensek.
                  
               
                     (4)
                  
                  
                     Az azonosított és újonnan felmerülő kockázatok, valamint a képességek és a képességhiányok uniós szintű elemzése alapján szükségesnek mutatkozik a vegyi, a biológiai, a radiológiai és a nukleáris incidensek területén mentesítési célú rescEU-képességeket kialakítani.
                  
               
                     (5)
                  
                  
                     A rescEU keretében létrehozandó mentesítési képességeknek alkalmasaknak kell lenniük arra, hogy reagáljanak a vegyi, a biológiai, a radiológiai és a nukleáris incidensekkel kapcsolatos forgatókönyvekre. A vegyi, a biológiai, a radiológiai és a nukleáris területtel kapcsolatos képességek teljeskörű kiépítése azzal az előnnyel jár, hogy a szóban forgó képességek olyan helyzetekre is tudnak reagálni, amelyekben többféle anyag is szerepet játszik, tehát több szempontú reagálást képesek biztosítani.
                  
               
                     (6)
                  
                  
                     Miközben a vegyi, biológiai, radiológiai és nukleáris incidensekkel kapcsolatos rescEU-képességek elsődleges feladata az infrastruktúra, az épületek, a járművek, a berendezések és a kritikus bizonyítékok vegyi, biológiai, radiológiai és nukleáris mentesítése, feladataik kiterjedhetnek az érintett – köztük az elhunyt – személyek megfelelő mentesítésére is.
                  
               
                     (7)
                  
                  
                     Az 1313/2013/EU határozat 12. cikkének (4) bekezdése szerint a rescEU részét képező reagálási képességekre vonatkozó minőségi követelményeket a tagállamokkal folytatott konzultációt követően kell megállapítani.
                  
               
                     (8)
                  
                  
                     A vegyi, a biológiai, a radiológiai és a nukleáris incidensekkel kapcsolatos mentesítési képességeket az alacsony valószínűségű, de nagy hatású katasztrófákkal kapcsolatos kockázatokra való reagálás érdekében, az (EU) 2019/570 végrehajtási határozat 3e. cikke szerinti elszámolható költségkategóriákkal összhangban, a tagállamokkal folytatott konzultációt követően kell létrehozni.
                  
               
                     (9)
                  
                  
                     Annak érdekében, hogy az 1313/2013/EU határozat 21. cikkének (3) bekezdésével összhangban uniós pénzügyi támogatást lehessen nyújtani a vegyi, a biológiai, a radiológiai és a nukleáris incidensekkel kapcsolatos mentesítési képességek kialakításához, meg kell állapítani azok becsült összköltségét. A becsült összköltségeket az elszámolható költségeknek az említett határozat Ia. mellékletében foglalt kategóriáit figyelembe véve kell megállapítani.
                  
               
                     (10)
                  
                  
                     Az (EU) 2019/570 végrehajtási határozatot ezért ennek megfelelően módosítani kell.
                  
               
                     (11)
                  
                  
                     Az e határozatban előírt intézkedések összhangban vannak az 1313/2013/EU határozat 33. cikkének (1) bekezdése szerinti bizottság véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2019/570 végrehajtási határozat a következőképpen módosul:
            
                        1.
                     
                     
                        A 2. cikk a következőképpen módosul:
                        
                                    a)
                                 
                                 
                                    Az (1) bekezdés a következőképpen módosul:
                                    
                                                i.
                                             
                                             
                                                A negyedik franciabekezdés helyébe a következő szöveg lép:
                                             
                                          „– egészségügyi készletfelhalmozással összefüggő képességek,”.
                                    
                                                ii.
                                             
                                             
                                                A bekezdés a következő ötödik franciabekezdéssel egészül ki:
                                             
                                          „– a vegyi, a biológiai, a radiológiai és a nukleáris incidensek területén igénybe vehető képességek.”
                                 
                              
                                    b)
                                 
                                 
                                    A (2) bekezdés a következőképpen módosul:
                                    
                                                i.
                                             
                                             
                                                Az f) pont helyébe a következő szöveg lép:
                                             
                                          „f) az 1082/2013/EU európai parlamenti és tanácsi határozatban említett határokon átterjedő súlyos egészségügyi veszélyekkel szembeni küzdelem céljára szolgáló egészségügyi ellenintézkedésekkel vagy egyéni védőeszközökkel összefüggésben történő készletfelhalmozás (*1);
                                    
                                       (*1)  Az Európai Parlament és a Tanács 1082/2013/EU határozata (2013. október 22.) a határokon átterjedő súlyos egészségügyi veszélyekről és a 2119/98/EK határozat hatályon kívül helyezéséről (HL L 293., 2013.11.5., 1. o.).”"
                        
                                    
                                                ii.
                                             
                                             
                                                A bekezdés a következő g) ponttal egészül ki:
                                             
                                          „g) vegyi, biológiai, radiológiai és nukleáris mentesítési képességek.”
                                 
                              
                  
                        2.
                     
                     
                        A 3e. cikk (3) és (4) bekezdése helyébe a következő szöveg lép:
                        
                                    „(3)
                                 
                                 
                                    A 2. cikk (2) bekezdésének c)–g) pontjában említett rescEU-képességek létrehozása alacsony valószínűségű, de nagy hatású katasztrófákkal kapcsolatos kockázatok kezelése céljából történik. Az 1313/2013/EU határozat 21. cikkének (4) bekezdésével összhangban az uniós pénzügyi segítségnek minden költséget fedeznie kell, amely biztosítja a rendelkezésre állást és a bevethetőséget.
                                 
                              
                                    (4)
                                 
                                 
                                    Amennyiben a 2. cikk (2) bekezdésének c)–g) pontjában említett rescEU-képességek bevetésére az uniós mechanizmus keretében kerül sor, az 1313/2013/EU határozat 23. cikkének (4b) bekezdésével összhangban az uniós pénzügyi támogatás a műveleti költségek 100 %-át fedezi.”
                                 
                              
                  
                        3.
                     
                     
                        A határozat a következő 3f. cikkel egészül ki:
                        
                           „3f. cikk
                           A vegyi, biológiai, radiológiai és nukleáris mentesítéssel kapcsolatos rescEU-képességek becsült összköltsége
                           
                              (1)   A vegyi, biológiai, radiológiai és nukleáris mentesítési képességek becsült összköltségének meghatározása során az 1313/2013/EU határozat Ia. melléklete szerinti összes költségkategóriát figyelembe kell venni.
                           
                           
                              (2)   A vegyi, biológiai, radiológiai és nukleáris mentesítési képességek becsült összköltsége tekintetében az 1313/2013/EU határozat Ia. mellékletének 1. pontja szerinti költségkategóriába tartozó költségeket a képességeknek az 1313/2013/EU határozat 12. cikkének (3) bekezdése szerinti beszerzése, bérlése vagy lízingelése idején érvényes piaci árak alapján kell kiszámítani. Amennyiben a tagállamok rescEU-képességeket szereznek be, bérelnek vagy lízingelnek, a Bizottság rendelkezésére bocsátják az aktuális piaci árakat igazoló dokumentumokat, vagy ha az érintett képességek egyes összetevőinek nincs piaci ára, akkor az említett igazoló dokumentumokkal egyenértékű bizonyítékokat.
                           
                           
                              (3)   A vegyi, biológiai, radiológiai és nukleáris mentesítési képességek becsült összköltsége tekintetében az 1313/2013/EU határozat Ia. mellékletének 2–8. pontja szerinti költségkategóriákba tartozó költségeket minden egyes többéves pénzügyi keret időtartama alatt legalább egyszer ki kell számítani a Bizottság rendelkezésére álló információk figyelembevételével, beleértve az inflációt is. Ezt a költséget a Bizottság az éves pénzügyi támogatás nyújtása céljából használja fel.
                           
                           
                              (4)   Amennyiben legalább egy tagállam jelzi, hogy ilyen típusú rescEU-képességeket szándékozik beszerezni, bérelni vagy lízingelni, ki kell számítani a (2) és a (3) bekezdés szerinti becsült összköltséget.”
                           
                        
                     
                  
                        4.
                     
                     
                        A melléklet e határozat mellékletével összhangban módosul.
                     
                  
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2021. január 26-án.
            
               
                  a Bizottság részéről
               
               Janez LENARČIČ
               
                  a Bizottság tagja
               
            
         
         
            (1)  HL L 347., 2013.12.20., 924. o.
         
         
            (2)  A Bizottság (EU) 2019/570 végrehajtási határozata (2019. április 8.) az 1313/2013/EU európai parlamenti és tanácsi határozat végrehajtására a rescEU-képességekkel összefüggésben alkalmazandó szabályok megállapításáról, valamint a 2014/762/EU bizottsági végrehajtási határozat módosításáról (HL L 99., 2019.4.10., 41. o.).
      
      
         
            MELLÉKLET
            A melléklet a következő 7. szakasszal egészül ki:
            
               „7.   Vegyi, biológiai, radiológiai és nukleáris mentesítés
               
               
                           
                                        
                                    
                                    
                                       Feladatok
                                    
                                 
                        
                           
                                       —
                                    
                                    
                                       Infrastruktúra, épületek, járművek, berendezések, kritikus bizonyítékok vagy az érintett személyek (az elhunytakat is beleértve) vegyi, biológiai, radiológiai és nukleáris anyagokkal szembeni mentesítése
                                    
                                 
                     
                           
                                        
                                    
                                    
                                       Képességek
                                    
                                 
                        
                           
                                       —
                                    
                                    
                                       Infrastruktúra, épületek, járművek, berendezések és kritikus bizonyítékok megfelelő mentesítésére való képesség
                                    
                                 
                                       —
                                    
                                    
                                       Ha a képesség személyek mentesítésére is kiterjed, óránként legalább 200 járóbeteg és 20 fekvőbeteg, valamint az elhunytak megfelelő mentesítésére való képesség
                                    
                                 
                                       —
                                    
                                    
                                       Megfelelő mentesítési képesség a közönséges toxikus ipari vegyi anyagokkal, az elismert harcanyagokkal, a fertőzést okozó biológiai anyagokkal (kórokozókkal) és toxinokkal, valamint a radionuklidokkal szemben
                                    
                                 
                                       —
                                    
                                    
                                       Képesség ideiglenes mentesítési létesítmények építésére biztonságos távolságon belül, valamint a mentesítéssel érintett területnek a munkakörnyezet biztonságának fenntartása és a mentesítés eredményességének értékelése érdekében történő figyelemmel kísérésére
                                    
                                 
                     
                           
                                        
                                    
                                    
                                       Fő alkotóelemek
                                    
                                 
                        
                           
                                       —
                                    
                                    
                                       Megfelelő felszerelés, technológia és megoldások a közönséges toxikus ipari vegyi anyagokkal, az elismert harcanyagokkal, a fertőzést okozó biológiai anyagokkal (kórokozókkal) és toxinokkal és a radionuklidokkal szembeni mentesítéshez
                                    
                                 
                                       —
                                    
                                    
                                       Megfelelő felszerelés a mentesítési műveletek előrehaladásának nyomon követéséhez
                                    
                                 
                                       —
                                    
                                    
                                       Megfelelő felszerelés és személyzet az infrastruktúra, az épületek, a járművek, a kritikus bizonyítékok és a képességek mentesítésének elvégzéséhez
                                    
                                 
                                       —
                                    
                                    
                                       Ha a képesség személyek mentesítésére is kiterjed, megfelelő felszerelés és személyzet a járóbetegek és a fekvőbetegek mentesítésének elvégzéséhez
                                    
                                 
                                       —
                                    
                                    
                                       Megfelelő képesség és eljárások a mentesítéssel érintett területnek a munkakörnyezet biztonságának fenntartása és a mentesítés eredményességének értékelése érdekében történő figyelemmel kíséréséhez
                                    
                                 
                                       —
                                    
                                    
                                       Megfelelő egyéni védőeszközök a szennyezett környezetben végzendő tevékenység biztonságos elvégzéséhez, a bevetés teljes időtartamára
                                    
                                 
                                       —
                                    
                                    
                                       Megfelelő szivattyúrendszer és tározók a helyi víznyeréshez
                                    
                                 
                                       —
                                    
                                    
                                       Biztonságos és védett hulladékkezelési rendszer és eljárások a mentesítés időtartamára és az azt követő időszakra, ezen belül elszigetelési megoldások a szennyezett hulladék, a szivattyúk, a hulladék elégetéséből visszamaradt anyagok, a szennyezett víz és a szennyvízkezelő berendezések biztonságos ideiglenes tárolásához. A veszélyes hulladék – a szennyezett vizet és más melléktermékeket is beleértve – kezelése az érintett állam támogatásával fog történni az irányadó uniós és nemzetközi szabályokkal, vagy ha azok szigorúbbak, az érintett állam jogszabályaival összhangban
                                    
                                 
                     
                           
                                        
                                    
                                    
                                       Önellátási képesség
                                    
                                 
                        
                           
                                       —
                                    
                                    
                                       A 2014/762/EU határozat 12. cikkének (1) és (2) bekezdése alkalmazanadó
                                    
                                 
                                       —
                                    
                                    
                                       Képesség a saját személyzet mentesítésére
                                    
                                 
                     
                           
                                        
                                    
                                    
                                       Bevethetőség
                                    
                                 
                        
                           
                                       —
                                    
                                    
                                       Képesség a felajánlás elfogadása után 12 órán belüli indulásra
                                    
                                 
                                       —
                                    
                                    
                                       Képesség a művelet folytatására legalább 14 egymást követő napon át”